Līgums Nr. GAPA /PI/6-3/2025/16
par pārtikas preču piegādi
	Noslēgšanas vieta,

Līguma parakstīšanas datums ir 

pēdējā pievienotā droša elektroniskā paraksta 

un tā laika zīmoga pievienošanas datums
	  2025.gada ___._________**    


SIA “Gatartas pakalpojumu aģentūra”, reģistrācijas numurs: 40203600871, juridiskā adrese: “Gatartas pansionāts”, Drustu pagasts, Smiltenes novads, LV-4132, tās valdes locekļa Aivara Damrozes personā, kas rīkojās saskaņā ar Statūtiem, turpmāk – Pasūtītājs, no vienas puses, un, 
SIA „LANEKSS”, reģistrācijas numurs: 40003570733, juridiskā adrese: Rīga, Stūres 7-7, LV -1055, tās valdes locekles, Kristīnes Stoļarovas personā, kas darbojas uz Statūtu pamata, turpmāk - Piegādātājs, no otras puses, bet abi kopā vai atsevišķi turpmāk tekstā saukti arī kā Puses vai Puse, 
pamatojoties uz SIA “Gatartas pakalpojumu aģentūra” rīkotā atklātā konkursa “Pārtikas produktu piegāde SIA Gatartas pakalpojumu aģentūrai” (ID Nr. GATPA/2/2025/AK), turpmāk tekstā – Konkurss, rezultātu 11.daļā, Piegādātāja 2025.gada 6.septembrī piedāvājumu Konkursam (turpmāk tekstā - Piedāvājums), SIA “Gatartas pakalpojumu aģentūras”  Publisko iepirkumu komisijas 2025.gada 24.septembra lēmumu Nr. 13/GAPA/2/2025/AK) noslēdz šādu līgumu (turpmāk tekstā – Līgums):
1. Līguma priekšmets
1.1. Pasūtītājs pasūta un pērk un Piegādātājs pārdod un piegādā pārtikas preces – bioloģisko pienu un kefīru (turpmāk tekstā – Prece) Pasūtītājam – SIA “Gatartas pakalpojumu aģentūrai”, Gatartas pansionāts, Drustu pagasts, Smiltenes novads, LV–4132 (turpmāk tekstā arī – Pasūtījums) atbilstoši Tehniskajai specifikācijai (1.pielikums) un Piegādātāja piedāvājumam Iepirkumam (2.pielikums).
1.2. Piegādātājs piegādā un pārdod Preci atbilstoši šī Līguma noteikumiem.

1.3. Līguma ietvaros saskaņā ar Saņēmēja pasūtījumiem var tikt piegādātas Preces, kas aizstāj Līguma pielikumos norādītās preces – pēc veida iekļaujas preču grupā, atbilst pēc kvalitātes un pēc būtības ir aizstājamas un to vienības (kg vai litrs) cena ir zemāka vismaz par 5% (pieciem procentiem) par tās preces cenu, kuru piegādātā Prece aizstāj. Pušu pārstāvji iepriekš vienojas par šādu aizstājošu preču piegādi un cenām.

1.4. Preces saskaņā ar šī Līguma noteikumiem tiek piegādātas Saņēmējam 12 (divpadsmit) mēnešus no Līguma noslēgšanas dienas vai pārtrauc Preces piegādes ātrāk, ja ir sasniegta Līguma 2.2.punktā noteiktā Līguma summa.

2. Līguma summa un norēķinu kārtība

2.1. Cenas par Preci tiek noteiktas, vadoties no Piegādātāja iesniegtā finanšu piedāvājuma Konkursā, tiek norādītas katrā pasūtījuma daļas rēķinā - pavadzīmē. Preču vienas vienības izmaksas visu Līguma darbības laiku atbilstoši Piegādātāja piedāvājumam Konkursā, paliek nemainīgas.

2.2. Kopējā Līguma darbības laikā piegādājamās Preces cena saskaņā ar šo Līgumu nevar pārsniegt 13235,00 euro (trīspadsmit divi simti trīsdesmit pieci euro un 00 centi), papildus maksājot pievienotās vērtības nodokli normatīvajos aktos noteiktajā kārtībā un apmērā, turpmāk – Līguma summa. Šajā Līguma  punktā noteiktā Līguma kopējā summa sastāda maksimālās iespējamās izmaksas par Preces piegādi atbilstoši Līguma pielikumiem.

2.3. Norēķini par Preci tiek veikti atbilstoši faktiskajam Preces piegādes daudzumam.

2.4. Preces vienības cena Līguma darbības laikā var tiks grozīta, ievērojot Publisko iepirkumu likuma 61.panta un šī Līguma noteikumus:
2.4.1. ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā;

2.4.2. Precēm, kurām tirgū ir sezonāla rakstura cenu pazemināšanās vai kurām tirgū (tirdzniecībā) noteikta cenu pazemināšanās, tiek piemērota cenas atlaide. Par cenu pazemināšanos tirgū, Puses informē viena otru. Šāda informācija tiek balstīta uz tirgus izpētes datiem (cenu piedāvājumi no citiem piegādātājiem, publiski pieejamas ziņas, statistikas dati u.tml.). Vienošanās par cenu pazemināšanu šādā gadījumā tiek slēgta atbilstoši Līguma 12.4.punktam. Ja vienošanās par cenu pazemināšanos netiek akceptēta no Piegādātāja puses, Pasūtītājam ir tiesības atteikties no attiecīgo preču iegādes uz sezonāla rakstura cenu pazemināšanās laiku. Atlaide tiek norādīta preču pavadzīmē. Ja preču pavadzīmē atlaide nav norādīta atbilstoši šim Līguma noteikumam, Pasūtītājs pavadzīmi neapmaksā, un nodod atpakaļ. Piegādātājs labo kļūdu un iesniedz jaunas pavadzīmes. Ja Pasūtītājs ir apmaksājis pavadzīmi, kurā nav bijušas iekļautas Līguma šajā apakšpunktā noteiktās atlaides, tam ir tiesības rīkoties atbilstoši Līguma 6.3. un 6.8.punkta noteikumiem;

2.4.3. pamatotu, neparedzētu iemeslu dēļ ne vairāk kā vienu reizi Līguma darbības laikā, Pusēm par to savstarpēji rakstiski vienojoties. 
2.5. Ja Pasūtītājam nav pieņemams Piegādātāja piedāvātais Preces cenu pieauguma apmērs un pamatojums (pierādījumi cenas izmaiņu pamatojumam), Pasūtītājam ir tiesības vienpusēji izbeigt Līgumu 2 (divas) nedēļas iepriekš par to brīdinot Piegādātāju. Ievērojot šo apakšpunktu, Piegādātajam ir pienākums rakstiski pamatot Preces cenas izmaiņas (sevišķi tās pieauguma gadījumā), vienlaikus ar iesniegumu Pasūtītājam iesniedzot rakstisku preces cenas rakstisku pamatojumu, norādot, kas no Piegādātāja puses par nenovēršamiem, iepriekš neparedzamiem apstākļiem (izņemot biznesa riskus) ir par pamatu nepieciešamībai paaugstināt cenas, un Pasūtītājam ir tiesības atzīt vai neatzīt šo paaugstinājuma piedāvājumu.
2.6. Preces cena un Līguma summa ietver Preču piegādes izdevumus līdz Līguma 3.3.punktā norādītajai Preču piegādes vietai (t.sk. transporta), preču izkraušanu, iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi un Piegādātājs tās ir iekļāvis Preču un Līguma summā.

2.7. Pasūtītājs samaksu par Preci veic pēc Preces piegādes, pamatojoties uz Piegādātāja izrakstītu un Pasūtītājam iesniegtu atbilstoši normatīvajiem aktiem un šim Līgumam noformētu abpusēju Preču pavadzīmes-rēķina akceptēšanu un parakstīšanu. Norēķini ar Piegādātāju tiek veikti par katru konkrētās Pasūtījuma daļas piegādi.
2.8. Piegādātāja iesniegtā rēķina apmaksu Pasūtītājs veic vienu reizi mēnesī par iepriekšējo mēnesi ne vēlāk kā 30 (trīsdesmit) kalendāro dienu laikā pēc rēķina saņemšanas, veicot finanšu līdzekļu pārskaitījumu uz rēķinā norādīto Piegādātāja norēķinu kontu. Izrakstot rēķinu, tiek piemērota pievienotās vērtības nodokļa likme spēkā esošajos normatīvajos aktos noteiktajā kārtībā un apmērā. Piegādātājs rēķinā norāda:
2.8.1. tiem jābūt adresētiem Pasūtītājam;

2.8.2. šī Līguma numuru;

2.8.3. visos rēķinos ir jābūt norādītiem šādiem Pasūtītāja  norēķinu rekvizītiem:

	Pasūtītājs SIA “Gatartas pakalpojumu aģentūra”
	

	PVN maksātāja  Nr. 40203600871

	

	Juridiskā adrese  “Gatartas pansionāts”, Drustu pag., Smiltenes nov., LV-4132 
	

	Kredītiestāde SEB AS
	

	Kods UNLALV2X
	

	Konta Nr. LV41UNLA0055004910471
	


2.9.
Līguma 2.8.punkta prasību neievērošanas gadījumā, kā arī gadījumā, kad Piegādātāja iesniegtajos rēķinos uzrādītā Prece neatbilst šā Līguma 1.1.punktā minētai Precei, Pasūtītājs patur tiesības neapmaksāt rēķinus līdz minēto prasību izpildei un neatbilstību novēršanai. 

2.10. Ja Pasūtītājs apmaksu par saņemtajām Precēm neveic 2.8. punktā noteiktajā termiņā, Piegādātājs ir tiesīgs pārtraukt Preču izsniegšanu līdz samaksas brīdim. 

2.11. Par samaksas dienu tiek uzskatīta tā diena, kad Pasūtītājs ir veicis pārskaitījumu uz Piegādātāja norādīto norēķinu kontu
3. Preces piegādes noteikumi

3.1. Piegādātājs Preci pārdod un piegādā Pasūtītājam atsevišķās partijās (daļās) tam nepieciešamajos apjomos un sortimentā.

3.2. Konkrētu piegādājamās preces daudzumu, sortimentu un laiku Pasūtītāja pārstāvis paziņo pa telefonu vai e-pastu un saskaņo ar Piegādātāju pirms konkrētās Preču partijas (daļas) piegādes dienas, ievērojot Tehniskajā specifikācijā noradītās prasības. 

3.3. Pasūtītās Preces Piegādātājs piegādā Pasūtītājam atbilstoši Tehniskajā specifikācijā (Līguma 1.pielikums) norādītajam.

3.4. Puses vienojas, ka Pasūtītājam ir tiesības vienpusēji samazināt piegādājamo Preču apjomu, attiecīgi samazinot Līguma summu un Piegādātājs apņemas necelt nekādas pretenzijas šajā sakarā.

3.5. Piegādātājs nodod Pasūtītājam Preces kopā ar preču pavadzīmēm-rēķiniem, preču piegādes, izcelsmes un garantijas sertifikātiem (ja nepieciešams), kas kalpo par pamatu Preču piegādes un saņemšanas faktu apliecināšanai, to izcelsmes noteikšanai. Preču piegādes dokumentos jābūt norādītam Preču uzglabāšanas režīmam. 
3.6. Pārtikas preču piegādes dokumentā tiek norādīti piegādāto Preču nosaukumi, piegādāto Preču mērvienības, kas atbilst Tehniskajā specifikācijā norādītajām mērvienībām, piegādāto mērvienību daudzums, vienas mērvienības cena bez pievienotās vērtības nodokļa un saimnieciskā darījuma novērtējums naudā bez pievienotās vērtības nodokļa par piegādātajām vienībām katram Preces nosaukumam. Piegādātājs katram Preces nosaukumam norāda produkta kilokaloriju, ogļhidrātu, tauku un olbaltumvielu daudzumu uz 100 g produkta.

3.7. Preces tiek piegādātas Pasūtītājam šādās piegādes adresēs: “Gatartas pansionāts”, Drustu pagasts, Smiltenes novads, LV-4132.
3.8. Nepieciešamības gadījumā Piegādātāja pienākums ir nodrošināt uz sava rēķina Pasūtījuma atbilstības novērtēšanu obligātajās sfērās (cilvēka dzīvības, veselības, kā arī vides aizsardzības), kas pakļautas normatīvajos aktos noteiktajai obligātajai atbilstības novērtēšanai. Novērtēšanas nepieciešamību nosaka Pasūtītājs vai atbildīgās institūcijas (piemēram, Pārtikas un veterinārais dienests).

3.9. Preces piegādes vietā par pasūtījuma pieņemšanu atbildīgā persona no Pasūtītāja puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, u.tml.), Preču piegādes dokumentam un Līgumam.

3.10. Piegādātājs pasūtījumu drīkst piegādāt tikai ar transportu, kuram ir Pārtikas un veterinārā dienesta izsniegta pārtikas transportēšanas atļauja. Šajā punktā noteikto atļauju Piegādātāja pārstāvis (šoferis-ekspeditors) uzrāda Pasūtītāja pārstāvim pirms pasūtījuma daļas nodošanas-pieņemšanas uzsākšanas. Gadījumā, ja Pasūtījums tiek piegādāts ar transportu, kuram nav šajā Līguma punktā noteiktās atļaujas, tad Pasūtītājam ir tiesības piegādāto Pasūtījuma daļu nepieņemt un neapmaksāt. 
3.11. Preces uzskatāmas par piegādātām un nodotām Pasūtītājam ar brīdi, kad Puses (to pilnvaroti pārstāvji) parakstījušas Preču pavadzīmi-rēķinu. Pieņemot piegādāto Preci, Pasūtītāja pārstāvim ir jāpārbauda piegādātās Preces atbilstība pasūtījumam un pavadzīmei – rēķinam un jāizdara atzīme par Preces pieņemšanu uz viena no preču pavadzīmes – rēķina eksemplāriem, kas tiek atdots Piegādātājam.
4. Preces kvalitāte un apjoms

4.1. Piegādāto Preču kvalitātei jāatbilst Iepirkuma nolikumā noteiktajām kvalitātes prasībām, Pārtikas aprites uzraudzības likumam, Ministru kabineta 2012.gada 13.marta noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” un Ministru kabineta 2000.gada 12.decembra noteikumu Nr.431 “Higiēnas prasības sociālās aprūpes institūcijām” prasībām.
4.2. Piegādes laikā Precēm jābūt fasētām atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem tās transportējot.

4.3. Materiāliem, kas nonāk saskarē ar pārtiku jāatbilst 2011.gada 19.oktobra Ministru kabineta noteikumiem Nr.808 „Noteikumi par materiāliem un izstrādājumiem, kas paredzēti saskarei ar pārtiku” un Eiropas Parlamenta un Padomes 2004.gada 29.aprīļa Regulai (EK) Nr.852/2004 par pārtikas produktu higiēnu un 2004.gada 27.oktobra Regulai 1935/2004 par materiāliem un izstrādājumiem, kas paredzēti saskarei ar pārtikas produktiem.

4.1. Obligātās prasības piegādātajām Precēm: 

4.1.1. pārtikas produktu derīguma termiņš uz piegādes brīdi ir ne mazāks kā 2/3 no ražotāja noteiktā kopējā derīguma termiņa;

4.1.2. derīguma termiņš ātri bojājušiem produktiem ir jābūt vismaz 3 (trīs) dienas no piegādes dienas;

4.1.3. pārtikas preču pavaddokumentos jābūt norādītam pārtikas preču uzglabāšanas režīmam;
4.1.4. Piegādātājam jānodrošina, ka liellopu gaļa, cūkgaļa, zivis un putnu gaļa ir sadalīta un katra produkcija ir iepakota pa gabaliem, un uz katra gabala jābūt veselības marķējumam un īpašajam marķējumam, kurš ietver krotālijas numuru, izcelsmes valsti, valsti, kurā dzīvnieks nokauts, lopkautuves reģistrācijas numuru, pārstrādes uzņēmuma reģistrācijas numuru un kaušanas datumu; (šī punkta prasības ir attiecināmas un saistošas, ja Piegādātājs pārdod un piegādā šajā apakšpunktā norādītās Preces);

4.1.5. produktu piegāde atbilstoši konkursa nolikuma tehniskajā specifikācijā noteiktajam laikam;

4.1.6. produkti jāpiegādā sortimentā un daudzumā, kāds noteikts pasūtījumā;
4.1.7. Piegādātājam jānodrošina pasūtītā Preču piegāde ar savu transportu un izkraušana.

4.2. Preces pieņemšanu pēc daudzuma un kvalitātes veic Pasūtītāja pārstāvis, kuru Pasūtītājs norāda Piegādātājam. Preces pieņemšana tiek izdarīta vienlaicīgi ar Preču partijas preču pavadzīmes-rēķina sastādīšanu. Preces kvalitāti novērtē atbilstoši šāda veida Preces kvalitātes standartiem un pēc daudzuma atbilstoši klāt pievienotajam piegādātās Preces aprakstam un specifikācijai. Ja, saņemot Preci, tiek atklāti tās trūkumi, bojājumi, Preču iesaiņojuma bojājumi, Preces derīguma termiņa neatbilstības normatīvajiem aktiem un Līgumam vai citāda neatbilstība šī Līguma noteikumiem, Pasūtītāja pārstāvis par konstatētajiem pārkāpumiem nekavējoties paziņo Piegādātājam un sastāda Piegādāto preču defektu aktu (Līguma 3. pielikums), ko nekavējoties pēc sastādīšanas un parakstīšanas nosūta uz Piegādātāja e-pastu: kred8@inbox.lv. 

4.3. Piegādātāja pienākums ir dot norādes Pasūtītāja pārstāvim par rīcību ar Līguma 4.5.punktā norādīto nekvalitatīvo Preci, atzīt Preces neatbilstību vai nekavējoties, tajā pašā dienā, nosūtīt pārstāvi apstākļu noskaidrošanai. Piegādātājam ir pienākums apmainīt nekvalitatīvo preci ne vēlāk kā 1 (vienas) darba dienas laikā no akta nosūtīšanas brīža uz Piegādātāja 4.5.punktā minēto e-pastu. Piegādātājs sedz visus izdevumus (zaudējumus), kas saistīti ar nekvalitatīvo Preču transportēšanu pie Piegādātāja un apmainīto Preču piegādi Pasūtītājam.
4.4. Ja Piegādātājs, saņēmis Līguma 4.5.punktā minēto aktu, nespēj novērst Preces trūkumus 4.5. punktā noteiktajā kārtībā un termiņā, tad Pasūtītājs var veikt nepieciešamās darbības uz Piegādātāja rēķina un riska un Piegādātājs apņemas šādu Pasūtītāja rīcību atzīt par atbilstošu un Piegādātājam saistošu.

4.5. Preces rēķina parakstīšana ar tālāku apmaksu ir pieļaujama un iespējama vienīgi pēc jebkuru konstatēto trūkumu un neatbilstību pilnīgas novēršanas.

4.6. Līguma 4.6. un 4.7. punktos minēto darbību neveikšana no Piegādātāja puses nozīmē Pasūtītāja pretenzijas pamatotības atzīšanu.

5. Pušu tiesības un pienākumi

5.1. Piegādātājs apņemas:
5.1.1. pārdot, piegādāt un nodot pasūtīto Preci ne vēlāk kā Līguma 3.2.punktā norādītajā termiņā Pasūtītāja pieprasītajā apjomā un sortimentā un piegādāt to Pasūtītāja norādītā vietā, atbilstoši Piegādātāja piedāvājumam Konkursā;

5.1.2. nodrošināt šī Līguma 2.pielikumā minētās piegādājamās Preces kvalitāti;

5.1.3. nodrošināt iespēju Pasūtītājam vai tā pilnvarotajai personai pārbaudīt Piegādātāja darbību, kas tieši saistīta ar Līguma 1.pielikumā minētās Preces piegādi;

5.1.4. piegādāt Preces atbilstoši savam Piedāvājumam. Precei, kurai tirgū ir sezonāla rakstura cenu pazemināšanās, piemērot cenas atlaides; 
5.1.5. gadījumā, ja piegādātā Pasūtījuma daļa neatbilst Līgumā un tā pielikumos noteiktajai kvalitātei un/vai cenai, vai arī sortimentam par kuru Puses ir vienojušās atbilstoši Līgumā noteiktajam, izdarot pasūtījumu, tad Piegādātājs šādu Pasūtījuma daļu 1 (vienas) darba dienas laikā, skaitot no dienas, kad Pasūtītājs ir paziņojis Piegādātājam par Pasūtījuma neatbilstību, uz sava rēķina samaina saskaņā ar visiem Līguma noteikumiem atbilstošu Pasūtījumu;
5.1.6. nodrošināt piegādātās Preces taras nekavējošu savākšanu pēc katras Pasūtījuma daļas piegādes veikšanas; 
5.1.7. visā Līguma darbības laikā nekavējoties brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta šī Līguma izpilde;
5.1.8. Piegādātājam ir citas normatīvajos aktos noteiktās tiesības un pienākumi.
5.2. Pasūtītājs apņemas:
5.2.1. nekavējoties pieņemt Preci no Piegādātāja, ja tā atbilst Pasūtītāja veiktajam pasūtījumam;

5.2.2. nekavējoties informēt Piegādātāju saskaņā ar Līguma nosacījumiem par konstatētajām Preces neatbilstībām;

5.2.3. visā Līguma darbības laikā nekavējoties brīdināt Piegādātāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta šī Līguma izpilde;
5.2.4. veikt kontroli par Līguma izpildi un Pasūtījuma atbilstību visām Līguma noteiktajām prasībām, pieaicinot speciālistus un ekspertus atzinumu sniegšanai; 
5.2.5. veikt norēķinus par Preci tikai saskaņā ar Piegādātāja izrakstītām pavadzīmēm – rēķiniem šajā Līgumā noteiktajā termiņā un kārtībā, ja ir ievēroti visi šī Līguma noteikumi;
5.2.6. Pasūtītājam ir citas normatīvajos aktos noteiktās tiesības un pienākumi.

6. Pušu atbildība un līgumsods
6.1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un šo Līgumu.

6.2. Līgumā noteikto maksājumu samaksas termiņa kavējuma gadījumā Pasūtītājs maksās Piegādātājam līgumsodu 0,1% (nulle komats viens procents) apmērā no summas, kuras samaksa tiek kavēta, par katru kavēto dienu. Puses vienojas, ka saskaņā ar šo punktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10% (desmit procentus) no summas, kuras samaksa tiek kavēta. Līgumsoda samaksa neatbrīvo Pasūtītāju no līgumsaistību pienācīgas izpildes attiecībā pret Piegādātāju.
6.3. Ja Piegādātājs Līgumā noteiktajā termiņā (saskaņā ar 3.3.punkta prasībām) kavē Preču piegādi vairāk kā par 1 (vienu) kalendāra dienu, Pasūtītājam ir tiesības nepieņemt Preces. Par katru kavējuma dienu Piegādātājs maksā Pasūtītājam līgumsodu 5% (piecu procentu) apmērā no nepiegādāto Preču vērtības, bet ne vairāk kā 10% (desmit procenti) no nepiegādāto Preču vērtības. Puses vienojas, ka saskaņā ar šo punktu aprēķinātais līgumsods tiek ierobežots un tā kopējais Līguma izpildes laikā uzrēķinātais apmērs nevar pārsniegt 10% (desmit procentus) no Līguma summas. Līgumsoda samaksa neatbrīvo Piegādātāju no līgumsaistību pienācīgas izpildes attiecībā pret Pasūtītāju.
6.4. Ja Līgumā noteiktajā termiņā saskaņā ar 4.6., 4.7. punktu noteikumiem Piegādātājs neapmaina nekvalitatīvo Preci, tad tas 10 (desmit) dienu laikā atmaksā Pasūtītājam  nekvalitatīvās Preces cenu un līgumsodu 10% (desmit procenti) apmērā no nekvalitatīvās Preces cenas.
6.5. Ja Piegādātājs nepilda Līguma 2.2., 3.3., 3.5., 4.5. un 4.6. punktu noteikumus, tad Pasūtītājam ir tiesības līgumsodu un radušos zaudējumu summas ieturēt, samazinot kārtējo Piegādātājam veikto maksājumu.

6.6. Ja Piegādātājs nepilda Līgumu vai atsakās no tā izpildes, vai, ja Līgums tiek pārtraukts vai izbeigts Līguma 8.2.punktā minēto iemeslu dēļ, Piegādātājs maksās Pasūtītājam līgumsodu 10% (desmit procentu) apmērā no Līguma summas. 

6.7. Uz šī Līguma pamata aprēķinātie līgumsodi Pusēm ir jānomaksā 3 (trīs) dienu laikā, skaitot no dienas, kad Puse, kurai jāmaksā līgumsods, ir saņēmusi rēķinu par noteikto līgumsodu. Pasūtītājam ir tiesības vienpersoniski normatīvajos aktos noteiktajā ieskaita kārtībā samazināt Piegādātājam maksājamo Līguma summu tādā apmērā, kādā ir Piegādātājam Līguma ietvaros aprēķinātā līgumsoda summa. Pasūtītājs ir tiesīgs un Piegādātājs tam piekrīt ieturēt no Piegādātāja pienākošo līgumsoda summu no jebkura maksājuma, kas Pasūtītājam saskaņā ar Līgumu jāveic Piegādātājam. Zaudējumu segšanā sākotnēji tiek ieskaitīts līgumsods un pēc tam pirkuma cena.

6.8. Jebkura no Pusēm atlīdzina otrai Pusei zaudējumus, kas radušies sakarā ar Līgumā noteiktu vienas Puses saistību pārkāpumu, nepienācīgu izpildi vai neizpildi. Puses vienojas, ka jebkurā gadījumā Līguma izpildes laikā radītā atrautā (negūtā) peļņa nevienam no Pusēm netiek atlīdzināta, kā arī samaksātās līgumsoda summas netiek ieskaitītas nodarīto zaudējumu summās.
6.9. Pasūtītājs sava pārstāvja vārdā ir atbildīgs par izdarīto pasūtījumu. Pārstāvis personīgi ir atbildīgs par savu pilnvaru apjomu.

7. Līguma darbības termiņš
Līgums stājas spēkā no tā abpusējas parakstīšanas brīža un ir spēkā līdz Līgumā minēto saistību pilnīgai un pienācīgai izpildei vai, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm saskaņā ar šo Līgumu to vienpusēji izbeidz. 

8. Līguma izbeigšana
8.1. Piegādātājam ir tiesības vienpusēji izbeigt Līgumu gadījumos, ja Pasūtītājs nepamatoti neveic Līgumā noteiktos maksājumus Līgumā noteiktajā termiņā un nokavējuma nauda sasniedz 20% (divdesmit procentus) no Līguma summas.

8.2. Pasūtītājam ir tiesības vienpusēji izbeigt Līgumu šādos gadījumos, ja:

8.2.1. Preces piegāde vairāk kā 3 (trīs) reizes tiek kavēta vairāk kā par 1 (vienu) darba dienu;

8.2.2. ir sastādīti un Piegādātājam nosūtīti 3 (trīs) Līguma 4.5. punktā minētie akti;

8.2.3. ja Piegādātājs konstatē, ka Preču piegāde neatbilst Līguma un tā pielikuma prasībām un noteikumiem un Piegādātājs neatbilstošo Preci šajā Līgumā noteiktajos termiņos atsakās mainīt pret specifikācijai atbilstošu Preci un/vai tiek konstatēti citi Līguma noteikumu pārkāpumi;

8.2.4. Piegādātājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana);

8.2.5. Publisko iepirkumu likuma 64.panta pirmās daļās noteiktajos apakšpunktos.
8.3. Izbeidzot Līgumu šā Līguma 8.2.1., 8.2.2. un 8.2.3.apakšpunktos noteiktajos gadījumos Pasūtītājs būs tiesīgs turpmākos 12 (divpadsmit) mēnešus pēc Līguma izbeigšanas izslēgt Piegādātāju kā kandidātu vai pretendentu no turpmākās dalības iepirkumu procedūrās, kā arī neizskatīt Piegādātāja piedāvājumu Pasūtītāja organizētās iepirkumu procedūrās.
8.4. Papildus Līguma 8.2.apakšpunktos noteiktajiem gadījumiem, Pasūtītājs var vienpusēji bez sankciju piemērošanas izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.
8.5. Rakstiski vienojoties, Pusēm ir tiesības izbeigt Līgumu kāda cita iemesla dēļ.

8.6. Ja Līgums tiek izbeigts pirms termiņa Līguma 8.1. vai 8.2.punktos noteiktajos gadījumos, Piegādātājs pārtrauc Pasūtījuma izpildi un Preču piegādi, par ko tiek sagatavota vienošanās vai akts par Līguma izbeigšanu, kuru paraksta Puses vai to pilnvaroti pārstāvji. Piegādātāja atteikums parakstīt šajā punktā minēto aktu, tiek uzskatīta par piekrišanu Līguma izbeigšanai.

8.7. Ja kāda no Pusēm izmantos Līgumā noteikto tiesību izbeigt Līgumu vienpusēji, tā ar pasta pakalpojuma starpniecību izmantojot kā korespondences veidu ierakstītu pasta sūtījumu vai ar elektroniskā pasta starpniecību, izmantojot drošu elektronisko parakstu, kā saņemšanu ir apstiprinājusi otra Puse, brīdināt Pusi par vienpusēju pirmstermiņa Līguma izbeigšanu gadījumā, ja netiks novērsti Līguma pārkāpumi. Piegādātājam Līguma izbeigšanas gadījumā, ja Pasūtītājs izmanto savas tiesības to izbeigt vienpusēji, 15 (piecpadsmit) kalendāro dienu laikā no Pasūtītāja paziņojuma saņemšanas dienas par Līguma izbeigšanu, jāsamaksā Pasūtītājam līgumsods saskaņā ar šī Līguma 6.6.punkta noteikumiem. Ja vainīgā Puse 5 (piecu) darba dienu laikā nenovērš pārkāpumu, tad Līguma izbeigšanas ierosinātājam ir tiesības izbeigt Līgumu atbilstoši Līgumā noteiktajai kārtībai. Līgums tiek uzskatīts par izbeigtu nākošajā dienā pēc pārkāpuma novēršanai dotā termiņa notecējuma.
8.8. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.

8. Līguma grozīšana
8.1. Būtiski Līguma grozījumi ir veicami saskaņā ar Publisko iepirkumu likuma 61. pantā noteikto kārtību un tikai šajā Līgumā noteiktajos gadījumos.

8.2. Līguma grozījumus ierosina tā puse, kas saskata grozījumu nepieciešamību, iesniedzot grozījumu ierosinājuma pamatojumu. Atbilde uz vienas Puses ierosinājumu par Līguma grozījumiem, otrai Pusei jāizskata un atbilde uz to jāsniedz ne vēlāk kā 5 (piecu) dienu laikā.

8.3. Līguma grozījumi izdarāmi rakstveidā, tos paraksta abas puses un tie ir Līguma neatņemama sastāvdaļa.
9. Piemērojamais likums un strīdu izšķiršanas kārtība
9.1. Līgums sastādīts un tam piemērojami spēkā esošie Latvijas Republikas normatīvie akti.

9.2. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

9.3. Ja Puses nespēj strīdu atrisināt savstarpēju pārrunu rezultātā 30 (trīsdesmit) kalendāra dienu laikā, tas tiek risināts tiesā Latvijas Republikas normatīvajos aktos noteiktajā kārtībā.
10. Nepārvarama vara
10.1. Puses nav atbildīgas par savu saistību neizpildi, ja tā radusies nepārvaramas varas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā vai stihiskas nelaimes, kara darbība, blokāde, civiliedzīvotāju nemieri, streiki, ka arī pusēm saistoši normatīvie akti, saskaņā ar kuriem pusēm nav iespējas izpildīt šajā Līgumā paredzētās saistības, ko attiecīgā Puse nevar iespaidot, un, kas nav saistīts ar tās kvalifikāciju, vainu vai nolaidību.

10.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.

10.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.

10.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

11.
Līguma darbības termiņš

Līgums stājas spēkā ar dienu, kad Pušu pārstāvji to ir parakstījuši. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to izbeidz vienpusēji.

12.
Piemērojamās tiesības un strīdu risināšanas kārtība

12.1.
Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.

12.2.
Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.

12.3.
Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

12.4.
Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

13.
Konfidencialitāte un personas datu aizsardzība

13.1.
Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.

13.2.
Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.

13.3.
Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

13.4.
Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.

13.5.
Līguma 13.1.-13.4. punktos minētajiem noteikumiem nav laika ierobežojuma un uz tiem neattiecas Līguma darbības termiņš.

13.6.
Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.

13.7.
Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.  

13.8.
Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

13.9.
Puses apņemas paziņot ne vēlāk kā 24h (divdesmit četru stundu) laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.

13.10.
Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

14.
Pušu pārstāvji un par Līguma izpildi atbildīgās personas

14.1.
Piegādātāja pārstāvis jautājumos, kas saistīti ar šo Līgumu un tā izpildi ir Valdes locekle, Kristīne Stoļarova, tālr.: 67473515, Mob. 29570610, 29805154; e-pasts: kred8@inbox.lv. Piegādātāja pienākums ir nodrošināt, ka šāds pārstāvis ir sasniedzams jebkurā brīdī (gan darba laikā, gan ārpus tā), izmantojot jebkuru no iepriekš norādītajiem saziņas līdzekļiem. Jebkādi dokumenti, informācija un paziņojumi, kas nodoti Piegādātāja pārstāvim, uzskatāmi par pienācīgi nodotiem Piegādātājam.

14.2.
Pasūtītāja pārstāvis ir valdes loceklis Aivars Damroze, e-pasts: aivars@gapa.lv; lietvediba@gapa.lv, tel.nr. 29463629. Pasūtītāja pārstāvis ir atbildīgs par  Līguma izpildes uzraudzīšanu un kontroli un ir pilnvarots pārstāvēt Pasūtītāju, tai skaitā, par Pasūtījuma izdarīšanu un Preces pasūtīšanu, Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, Preces neatbilstības akta parakstīšanu. Par Līguma izpildi atbildīgajai personai ir tiesības pieņemt lēmumus, dot rīkojumus, saskaņojumus šajā līgumā paredzētajos gadījumos.

15. Citi noteikumi
15.1. Puses apliecina, ka tām ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.

15.2. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

15.3. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

15.4. Kādam no šī Līguma noteikumiem zaudējot spēku normatīvo aktu izmaiņas gadījumā, Līgums nezaudē spēku tā pārējos punktos un šādā gadījumā pusēm ir pienākums piemērot Līgumu spēkā esošo normatīvo aktu prasībām.

15.5. Ja Līguma darbības laikā kādai no šī Līguma pusēm tiek mainīts juridiskais statuss vai personu paraksta tiesības, tā nekavējoties, ne vēlāk kā 5 (piecu) dienu laikā, rakstiski paziņo par to otrai pusei.

15.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.

15.7. Piegādātājs nav tiesīgs pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez Pasūtītāja rakstiskas piekrišanas.

15.8. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7. (septītajā) dienā pēc tā izsūtīšanas.

15.9. Līguma pielikumi, kā arī visas šī Līguma ietvaros rakstiski noformētās un abu pušu parakstītās izmaiņas un papildinājumi ir neatņemamas šī Līguma sastāvdaļas.

15.10.Iepirkuma dokumentācijas un Piegādātāja iesniegtais Piedāvājums ir Līguma neatņemama sastāvdaļa.
15.11. Līgums noslēgts 2 (divos) identiskos eksemplāros latviešu valodā katrs uz 9 (deviņām) lapaspusēm Līguma pamatteksta un  (__________) pielikumiem*, no kuriem vienu eksemplāru glabā Pasūtītājs, vienu – Piegādātājs. . / vai Līgums parakstīts elektroniski ar drošu elektronisko parakstu, kas satur laika zīmogu.**  
16. Pušu juridiskās adreses un rekvizīti

	Pasūtītājs/Maksātājs:
SIA “Gatartas pakalpojumu aģentūra”

Reģistrācijas numurs: 40203600871
Juridiskā adrese: “Gatartas pansionāts”, Drustu pag., Smiltenes nov., LV-4132
e-pasts: aivars@gapa.lv; lietvediba@gapa.lv

	Piegādātājs: 
SIA „LANEKSS”
Reģistrācijas numurs: 40003570733
Juridiskā adrese: Rīga, Stūres 7-7, LV -1055
e-pasts: kred8@inbox.lv
Konts:  LV63RIKO0002013180330


	
	


* Līguma 1. un 2. pielikums tiek sagatavot un pievienots Līgumam, to parakstot, ņemot vērā Iepirkuma Nolikuma pielikumā pievienoto Tehnisko specifikāciju (1.pielikums) un Piegādātāja piedāvājumam konkursam (2.pielikums).

** Pasūtītājs primāri piedāvā pretendentam (Piegādātājam) Līgumu parakstīt elektroniski ar drošu elektronisko parakstu.
1.pielikums 
____._____._____  

GAPA /PI/6-3/2025/16
par pārtikas produktu piegādi

Tehniskā specifikācija*
2.pielikums 
____._____._____  

GAPA /PI/6-3/2025/16
par pārtikas produktu piegādi
Piedāvājums*
3.pielikums 
____._____._____  

GAPA /PI/6-3/2025/16
par pārtikas produktu piegādi

Piegādāto preču defektu akts

Drustu pagasts




                                   20__.gada___._______________

Defekta akts sagatavots par piegādātām precēm, kas piegādātas saskaņā ar Preču pavadzīmi‑ rēķinu/rēķiniem:

	Nosaukums
	Daudz.
(gab.)
	Konstatētais defekts
	Defekta novēršanas veids (preču atgriešana tās nomaiņai, vai  preču atgriešana bez preces nomaiņas)
	Defekta novēršanas termiņš (preču nomaiņas termiņš vai termiņš, kad tiek koriģēts rēķins un atgriezta nekvalitatīva prece)
	Defektu konstatējošās personas
(vārds, uzvārds)
	Atzīme par novērsto defektu (prece atgriezta un nomainīta, prece atgriezta, sagatavojot kredītrēķinu)
	Preču pavadzīmes-rēķina datums un nr.

	
	
	
	
	
	
	
	

	
	
	
	
	
	
	
	

	
	
	
	
	
	
	
	


1) _/____/________ Preču pavadzīme - rēķins  Nr.___________________;

2) ___/____/________ Preču pavadzīme - rēķins  Nr.___________________;

3) u.t.t.

Defekta akts sagatavots uz __ (_______) lapām, izsniedzams pa vienam eksemplāram katrai no Pusēm.

Defekta aktu sagatavoja Pasūtītāja pārstāvis: __________________________________________________________________________(amats, vārds, uzvārds, paraksts)

__________________________________________________________________________

(Pasūtītāja nosaukums, reģ.Nr, adrese u.c. rekvizīti)

Defekta akts iesniegts Piegādātāja pārstāvim: __________________________________________________________________________

(amats, vārds, uzvārds, paraksts)
         


                                                            
,

(Piegādātāja nosaukums, reģ.Nr, adrese u.c. rekvizīti) 

kura klātienē  Defektu akts sagatavots un izsniegts pret parakstu un/vai kurš uzaicināts saņemt atpakaļ Defektu aktā norādīto preci tās atgriešanai atpakaļ Piegādātājam. 

Gadījumā, ja Piegādātāja pārstāvis neparaksta defektu aktu un preču atgriešanas akts, tad saskaņā ar Līguma nosacījumiem  Pasūtītājs vienpusēji paraksta defektu aktu un preču atgriešanas aktu, un aktos minētā informācija ir saistoša Piegādātājam. 

Saskaņā ar defektu aktā un preču atgriešanas aktā minēto informāciju Pasūtītājam ir tiesības veikt piegādes apmaksas vienpusējas korekcijas attiecīgajām Preču piegādes partijām un izrakstīt kredītrēķinu par atgrieztās Preces vērtību tām preču atgriešanas aktā norādītājam Precēm, kas iekļautas defektu aktā norādītājā Preču pavadzīmē – rēķinā/rēķinos, un par defektu aktā norādītājām Preču pavadzīmēm – rēķiniem veikt koriģēto norēķinu, attiecīgi samazinot maksājumus par konkrēto atgriezto preci, tās vērtību un ar to saistīto maksājamo PVN.


 



































Pasūtītājs:














______________________


z.v.		paraksts


�
Piegādātājs: 














________________________


z.v.                         paraksts �
�

